ሳይንቲስቶች 2016 ዓመት ዓለም ከፍተኛ ሙቀት የተመዘገበበት መሆኑን ይፋ አደረጉ
የአሜሪካ ሳይንቲስቶች ያለፈዉ የ2016 አመት አለም የምንጊዜዉም ከፍተኛ ሙቀትን ያስመዘገበችበት እንደነበረ ይፋ አደረጉ፡፡በአሜሪካ ዋሽንግተን በቀረበው አለም አቀፍ ሪፖርት እና የአሜሪካ መንግስት እንዳረጋገጠዉ ለ 137 አመታት ተይዞ የነበረው የአለም ከፍተኛ የሞቃታማነት አመት ክብረወሰን ባለፈው 2016 ላይ ክብረወሰኑ መሰበሩ ይፋ ሆኗል፡፡የአሜሪካ ብሄራዊ የውቅያኖስ እና አካባቢ አየር አስተዳደር እንደገለፀው በ2016 የነበረው የአየር ንብረት መለዋወጥ የውቂያኖስ እና የመሬት ሙቀት በከፍተኛ ሁኔታ መጨመር ፣ መርዛማ እና በካይ ጋዞችን የሚለቁ ፋብሪካዎች መበራከት እንዲሁም የባህር ውሃ መጠን መቀነስ እና የአረንጓዴ ደን ልማት መመናመን ለሙቀቱ በከፍተኛ መጠን መጨመር ዋነኞቹ መንስኤዎቹ ናቸው ብሏል፡፡የአየር ንብረቱ መግለጫ እንደሚያሳየው አለም ባለፈው አመት ያሳለፈችውን አመታዊ የአየር ሁኔታ የአሜሪካ ሳይንቲስቶች እና ከ60 ሀገራት የተውጣጡ ከ450 በላይ የሚሆኑ የአየር ንብረት እንዲሁም የህዋ ተመራማሪዎች በጥናቱ ተሳትፈዋል፡፡ታዲያ ይህ የሙቀት ከብረወሰን ለሶስት ተከታታይ አመታት እየጨመረ የመጣ ሲሆን የ2016 ግን ከሁሉም ጊዜያት በበለጠ ከፍተኛ እንደነበረ በበርካታ የአየር ንብረት ተመራማሪዎች ታምኖበታል፡፡የምርምር ሪፖርቱ ጨምሮ ይፋ ያደረገው ነገር ካርቦንዳይኦክሳድ በከፍተኛ ሁኔታ መጨመርም አንዱ ችግር መሆኑን ጠቁሞ የደኖች መጠን መቀነስ እና የአረንጓዴ ኢንደስተሪ ልማት አለመኖርን ተከትሎ ከሰዎች እና ከፋብሪካዎች የሚወጣው ካርቦን ዳይኦክሳይድ መጠን  በ 2015 ከነበረው በ3 በጥብ 5 በመቶ  መጨመር  ለክብረወሰኑ መሰበር አስተዋጽኦ  አድርጓል ብሏል፡፡ይህም ለሆን የቻለው ከተክሎች ከሚወጣው ኦክስጅን ይልቅ ከፋብሪካዎች የሚወጣው የተበከለ ጋዝ መብለጥ ከፍተኛ ሙቀትን ይፈጥራል ብሏል፡፡“ዘ ኒዉ ዮርክ ታይምስ” ይዞት እንደወጣው ዘገባ ደግሞ አሜሪካ በዚህ አየር ንብረት ለዉጥ የተነሳ የችግሩ ዋነኛ ገፈጥ ቀማሽ መሆኗን ገልፆ የአሜሪካ መንግስት በጉዳዩ ላይ አፅንኦ ሰቶ ለመስራት በዘግጅት ላይ መሆኑን ገልጿል፡፡በመጨረሻም ተመራማሪዎቹ በቀጣዮቹ አመታት  እእአ ከ2016 በባሰ ሁኔታ የአለም የሙቀት መጠን ሊጨምር እንደሚችል ስጋታቸውን የገለፁ ሲሆን ይህን ለመቀነስም በከፍተኛ ሁኔታ መርዛማ እና በካይ ጋዞችን የሚለቁ ኢንደስትሪዎችን በሌሎች አማራጮች በመቀየር፣ ደኖችን በማብዛት  እና አረንጓዴ ልማቶችን ማስፋፋት ብቸኛ አማራጭ መሆኑን ተመራማሪዎቹ ጠቁመዋል፡፡  ( ምንጭ  የ ሲ ጂ ቲ ኤን )፡፡